Gjerdrum Golfklubb

Gjerdrum Golfklubb er en golfklubb i Gjerdrum kommune, med golfbane like sør for Ask sentrum. Klubben ble startet i juni 2002 og hadde pr 2016 580 medlemmer.

Klubbens bane ble tatt i bruk i 2009 og offisielt åpnet 6. juni 2010. Det er en 9 hulls bane der det spilles fra tre teesteder med 3, 4 og 5 pars hull. Golfklubben har eget klubbhus ved banen, der det også drives kafe med enkel servering. Banen er kjent som Gjerdrum golfbane eller Gjerdrum golfpark. Adressen er Brådalsvegen 27, 2022 Gjerdrum.

Golfbanen ble rammet av leirskredet i Gjerdrum i 2020, der utslagsstedet på hull 2 og vannreservoaret ved anlegget var sterkest berørt.

Gjerdrum Golfklubbs styreleder er (pr 2020) Ove Silkoset. Han er også styreleder i klubbens virksomhet Brådal Golf AS.

Referanser

Kilder 
 Gjerdrum Golfklubbs nettsider

Eksterne lenker
 Offisielt nettsted 

Golfklubber og -baner i Norge
Sport i Gjerdrum
Idrettslag etablert i 2002
Idrettsanlegg i Viken
Byggverk i Gjerdrum